Адна з важных мэтаў, для якой задумваўся фестываль, – сяброўства і супрацоўніцтва бізнесу, культуры і грамадскага сектара. Перспектыўнасць гэтай ідэі пацвярджае колькасць партнёраў aDNaK!, якая штогод павялічваецца. Сёлета ў фестывалю з’явіўся новы сябар з Гродна. Салодкая кампанія “Мядовы шлях” у асобе Вольгі Гаўрылік шчодра падарыла слоікі мёду першым 50 ахвярадаўцам. Як вядома, сродкі для правядзення ўрачыстай цырымоніі збіралі талакой праз краўндфандынгавую платформу ulej.by.